Wellingdorf (Skep)

Di **MS Wellingdorf** es en Elektroföri wat ön Kiel ön di Föör mung di Reventloubröch ön di Weesterkant en Diedrichsdorf en Wellingdorf ön di Uasterkant, iin ön di Müring fan di Schwentiine lapt.

Di Reederii es di SFK ön Kiel, di Liinie jit F2 of *Schwentinelinie*.

Di Wellingdorf heer en Sesterskep, di ''Düsternbrook''

Biiring Elektroskeepen ken 140 Mensken en 60 Weelen me langs fo.

Em ken me of söner Weel mal makelk üp Skep kum aur di Elektrobröch ombi 1,60 m breer es.

Di Wellingdorf waar ön di 22st fan di Bārichtmuun 2022 ön Gang braacht, di Düsternbrook kām fuarof, ön di Krölenmuun fan 2021. Di Düsternbrook heer en litjer Baterii en en bet üđer Löningsbuurtern.

Di *Wellingdorf* heer ombi 3,2 Miljoonen Euro kostet, Dütsklön heer me ombi 470.000 € holpen.

## Technik

### Baterii en Eeđerleering
Di Föri heer en Baterii of Akkumulātor me en Kapatsiteet fan 1.092 kWh.
Dit meent, dat et me 25 kWh Āpleerkraft ombi 40 Stünen waaret en leer en lerig Baterii weđer āp.
Üp Taak heer dit Skep en Solārönlaag, wat di Baterii en bet eeđerleer ken. Me des Technik ken di Föri en hiili Dai faar.
Di gurter Baterii üs bi di Düsternbrook wiar nöörig, dat di Föri ön di Somer bit tö 13 Stünen laap ken.

Bi di Baanhofsbröch sa üs bi di Bröch ön Diedrichsdorf waar Āpleerstatsjoonen becht.

### Hurfuul Stroom fuar en Persoonenkilomeeter nöörig es

Ön jen Stün lapt di Föri tau Lop trinjom.

* Reventlou - Dietrichsdorf => 1,7 km
* Dietrichsdorf - Wellingdorf => 375 m of 0,375 km
* Wellingdorf - Reventlou => 2,0 km

Töhop sen dit 4,075 km of aur jen Stün 8,15 km

Aur 13 Stünen sen dit da 105,95 km of 57,21 Seemiilen, hurfuar knap 1.100 kWh nöörig sen.

Dit meent ombi 10 kWh fuar en Kilomeeter of 71,42 Wattstünen fuar en Persoonenkilomeeter, wan 140 Mensken me langs faar.
Wan altert ombi 35 Mensken me langs kum, da sen dit ombi 275 Wh fuar en Persoonenkilomeeter.

Fuar di salev Aarber her en Dieselskep ombi 300 Liitern Brenstof nöörig.

### Maskiinen
Di Öndreft lapt me tau Maskiinen fan 86 kW. Diarme ken di Föri ombi 8,5 bit 9 kn laap. Di Bugstraaler lapt enkelt me en Kraft fan 40 kW.

### Aurn
Di Aurn giar me GTL (Gas to Liquid), en Aart fan Dieselööl, wat fan Öörtgas maaket uur.

## Galerii


Datei:Düsternbrook Baanhofsbröch 002.jpg|Di Āpleerstatsjoon. Boowen, iin ön di wit Kas set di Technik, hur di Skeepen me āpleeren uur.

Datei:Elektriker Neđerlönen 001.JPG|Wan em sin Skeepen ön di Neđerlönen koopet da kumt uk di Elektriker fan diar.

MS_Wellingdorf_001.jpg|Di MS Wellingdorf faart aur di Kieler Föör.

MS_Wellingdorf_002.jpg|Ön di Reventloubröch ken em fain se, hur'ling dit Skep höm me Haaken fasthalt.

MS_Wellingdorf_003.jpg|Ön di Schwentiine ken em di Wellingdorf fain fan fuarn üp Skelt fo.

MS_Wellingdorf_004.jpg|Di Biskriiwing weeget en konservatiiv Bechningsaart.

MS_Wellingdorf_005.jpg|400 V x 63 A = 25,2 kW hurme āpleeren uur ken.

MS_Wellingdorf_006.jpg|Di MS Wellingdorf bi di Bröch ön Wellingdorf

MS_Wellingdorf_007.jpg|Stöölern jeft et uk.

MS_Wellingdorf_008.jpg|Benen en büten es Plaats fuar 60 Weelen.

MS_Wellingdorf_009.jpg|Weelen üp Fuardeek


## Registriaring
Di Wellingdorf heer di ENI 02339529.

## Luki uk jir
* Di Reederii SFK aur di ''Wellingdorf''

## Futnooten